Rokiškio rajono savivaldybė

Rokiškio rajono savivaldybė – administracinis-teritorinis vienetas šiaurės rytų Lietuvoje, pasienyje su Latvija. Administracinis centras – Rokiškis.

Geografija 

Rajonas yra daugiausia Vakarų Aukštaičių plynaukštėje, rytuose siekia Aukštaičių aukštumą, o šiaurės vakaruose – Mūšos-Nemunėlio žemumą. Aukščiausia rajono vieta, 175 m, yra šalia Švilpiškio, o žemiausia, 76 m, ties Rokiškio, Biržų rajonų bei Latvijos sienų sandūra.

Pietinė ir rytinė rajono dalis priklauso Šventosios baseinui (Šetekšnos aukštupys, Kriauna), likusi pusė – Lielupės baseinui (teka Nemunėlio, Lėvens, Apaščios, Susėjos aukštupiai). Rokiškio rajonas itin ežeringas – čia telkšo 99 Rokiškio rajono ežerai (didžiausi – Sartai, Dviragis, Rašai, Čedasas, Našys, Zalvė, Jūžintas, Vazajis), 11 tvenkinių. Yra keletas pelkių (Suvainiškio, Juodymai, Paduobio).

Vyrauja pušynai, mišrieji miškai. Miškingumas – 26,3 %. Didžiausi miškai – Suvainiškio, Apūniškio, Salagiris. Yra Notigalės spanguolyno dalis.

Sausio vidutinė temperatūra – -5,9 °C, liepos – +17,6 °C. Vidutinis metinis kritulių kiekis – 716 mm. Vidutinis sniego dangos storis – 25 cm.

Rokiškio rajone 2018 m. buvo 5 valstybės saugomi gamtos paveldo objektai: Bradesių ąžuolas, Ožakmenis, Ilzenbergo dvaro ąžuolas, Mataučiznos guoba ir Žiūkeliškių ąžuolas (sunykę: Ministro liepa, Salų tuopa).

Istorija 

Rajonas sudarytas 1950 m. birželio 20 d. iš buvusios Rokiškio apskrities 30 apylinkių. 1950–1953 m. rajonas priklausė Šiaulių sričiai. 1957 m. šiek tiek pakeistos ribos. 1959 m. Rokiškio rajonui perduota panaikinto Obelių rajono 10 apylinkių ir Obeliai bei Dusetų rajono 2 apylinkės. 1962 m. prijungtas Pandėlio rajonas, 1 Rokiškio rajono apylinkė perduota Kupiškio rajonui, 5 – Biržų rajonui.

Rajone, po 1989–1991 m. inventorizacijos išliko 19 dvarų.

1995 m. įsteigta Rokiškio rajono savivaldybė. 2009 m. balandžio 24 d. savivaldybės tarybos sprendimu Nr. TS–5.114 įkurtos 55 seniūnaitijos.

|-
| 1950 m.  || 773 || || 30 apylinkių || 1 miestas (Rokiškis)
|-
| 1954 m.  || || || 16 apylinkių ||
|-
| 1959 m.   || 1219 || 54 128 || 26 apylinkės || 2 miestai (Obeliai, Rokiškis), 1 miesto tipo gyvenvietė (Juodupė)
|-
| 1962 m. || 2176 || || 42 apylinkės || 3 miestai (Obeliai, Pandėlys, Rokiškis), 1 miesto tipo gyvenvietė
|-
| 1963 m.  || || || 16 apylinkių ||
|-
| 1967 m. || 1806 || 52 300 || ||
|-
| 1970 m.  || 1800 || 51 150 || 16 apylinkių || 3 miestai, 1 miesto tipo gyvenvietė
|-
| 1972 m.  || 1806 || || 16 apylinkių || 3 miestai, 1 miesto tipo gyvenvietė, 8 miesteliai (Čedasai, Duokiškis, Jūžintai, Kamajai, Panemunėlis, Panemunis, Salos, Suvainiškis), 648 kaimai, 37 kaimų dalys, 84 viensėdžiai, 3 glžk. stočių gyvenvietės
|-
| 1976 m.  || 1806 || 48 900 || 15 apylinkių || 3 miestai, 1 miesto tipo gyvenvietė, 8 miesteliai, 652 kaimai, 29 kaimų dalys, 84 viensėdžiai, 3 glžk. stočių gyvenvietės
|-
| 1979 m.  || || 47 727 || 14 apylinkių || 3 miestai, 1 miesto tipo gyvenvietė, 742 kaimo vietovės
|-
| 1986 m.  || 1806 || 47 400 || 12 apylinkių || 3 miestai, 1 miesto tipo gyvenvietė, 8 miesteliai, 634 kaimai, 50 viensėdžių, 3 glžk. stočių gyvenvietės
|-
| 1989 m.  || 1807 || 47 190 || 9 apylinkės || 3 miestai, 1 miesto tipo gyvenvietė, 710 kaimo vietovių
|-
| 2001 m.  || 1807 || 42 421 || 9 kaimo seniūnijos || 3 miestai, 9 miesteliai, 634 kaimai, 54 viensėdžiai, 2 glžk. stočių gyvenvietės
|}

Gyventojai 

Urbanizacija:
 Miestuose – 21184 (49,94 %)
 Kaimuose – 21237 (50,06 %)

Lytinė sudėtis:
 Vyrų – 19912 (46,94 %)
 Moterų – 22509 (53,06 %)

Religinė sudėtis:
 Romos katalikų – 34314 (94,72 %)
 Sentikių – 1215 (3,35 %)
 Stačiatikių – 546 (1,51 %)
 Kitų mažiau nei po 0,5 %

Tautinė sudėtis

Gyvenvietės 

Savivaldybės teritorijoje yra:
 3 miestai – Obeliai, Pandėlys ir Rokiškis;
 9 miesteliai – Čedasai, Duokiškis, Juodupė, Jūžintai, Kamajai, Panemunėlis, Panemunis, Salos ir Suvainiškis;
 689 kaimai.

Didžiausios gyvenvietės (2021 m.):
 Rokiškis – 11770
 Juodupė – 1549
 Kavoliškis – 1106
 Obeliai – 871
 Pandėlys – 692
 Skemai – 577
 Kamajai – 548
 Bajorai – 523
 Panemunėlio GS – 476
 Jūžintai – 349

Administracija 

Atstovaujamoji valdžia – Rokiškio rajono savivaldybės taryba, vykdomoji valdžia – Rokiškio rajono savivaldybės administracija.

Seniūnijos 

Savivaldybėje yra 10 seniūnijų (skliausteliuose – seniūno būstinė):
 Juodupės seniūnija (Juodupė)
 Jūžintų seniūnija (Jūžintai)
 Kamajų seniūnija (Kamajai)
 Kazliškio seniūnija (Kazliškis)
 Kriaunų seniūnija (Kriaunos)
 Obelių seniūnija (Obeliai)
 Pandėlio seniūnija (Pandėlys)
 Panemunėlio seniūnija (Panemunėlio gel. stotis)
 Rokiškio kaimiškoji seniūnija (Rokiškis)
 Rokiškio miesto seniūnija (Rokiškis)

Švietimas ir ugdymas 

Rokiškio rajono savivaldybėje yra šios bendrojo lavinimo mokyklos:
 Aleksandravėlės Pauliaus Širvio pagrindinė mokykla
 Čedasų Liudo Dovydėno pagrindinė mokykla
 Juodupės gimnazija
 Jūžintų Juozo Otto Širvydo vidurinė mokykla
 Kamajų Antano Strazdo gimnazija
 Kavoliškio pagrindinė mokykla
 Kazliškio pagrindinė mokykla
 Kriaunų pagrindinė mokykla
 Laibgalių pagrindinė mokykla
 Lukštų pagrindinė mokykla
 Obelių gimnazija
 Pandėlio gimnazija
 Panemunio pagrindinė mokykla
 Panemunėlio pagrindinė mokykla
 Rokiškio Juozo Tumo-Vaižganto gimnazija
 Rokiškio Juozo Tūbelio gimnazija
 Rokiškio Romuvos gimnazija
 Rokiškio suaugusiųjų mokymo centras
 Suvainiškio pagrindinė mokykla
 Žiobiškio pagrindinė mokykla

Šaltiniai

Nuorodos 

 Rokiškio rajono savivaldybės puslapis
 Rokiškio turizmo informacijos centro puslapis